text: সমাজে মানবিক মূল্যবোধ সম্পন্ন মানুষের প্রয়োজনীয়তা অনেক বেশি | দৈনিক আজাদী
  প্রচ্ছদ সংবাদ সমাজে মানবিক মূল্যবোধ সম্পন্ন মানুষের প্রয়োজনীয়তা অনেক বেশি
  সমাজে মানবিক মূল্যবোধ সম্পন্ন মানুষের প্রয়োজনীয়তা অনেক বেশি
  কৃতী শিক্ষার্থী সংবর্ধনায় আমিনুল ইসলাম
  বুধবার , ৯ মে, ২০১৮ at ৬:১৯ পূর্বাহ্ণ
  সাতকানিয়া–লোহাগাড়া ছাত্র যুব কল্যাণ পরিষদ আয়োজিত কৃতী শিক্ষার্থী সংবর্ধনা অনুষ্ঠানের প্রধান অতিথি বাংলাদেশ আওয়ামী লীগের উপপ্রচার সম্পাদক আমিনুল ইসলাম আমিন সংবর্ধিত কৃতী ছাত্র–ছাত্রীদের উদ্দেশ্যে বলেন, আগামীর সমৃদ্ধ বাংলাদেশ বিনির্মাণে তোমরাই অগ্রসেনানী। একাডেমিক শিক্ষার পাশাপাশি দেশপ্রেমে উদ্বুদ্ধ হয়ে একটি সুন্দর সমাজ গড়ে তোলার লক্ষে তোমাদের কাজ করতে হবে। নৈতিকতা আর মূল্যবোধের অবক্ষয়ের বিপরীতে আদর্শিক চেতনাবোধ সৃষ্টিতে ভূমিকা রাখতে হবে। আজকের দিনে একাডেমিক মেধাবী মানুষের চেয়ে দেশের জন্য মানবিক মূল্যবোধ সম্পন্ন মানুষের প্রয়োজনীয়তা অনেক বেশি। তাই নিজেদের সেইভাবে গড়ে তুলতে হবে। তিনি সন্তানদের জিপিএ–৫ নির্ভর পড়ালেখার প্রতি আকৃষ্ট না করে পাঠ্যপুস্তক নির্ভর পড়ালেখার প্রতি উৎসাহিত করার আহ্বান জানান। গত ৩ মে চট্টগ্রাম জেলা পরিষদ মিলনায়তনে চট্টগ্রামস্থ সাতকানিয়া–লোহাগাড়া ছাত্র যুব কল্যাণ পরিষদের কৃতি শিক্ষার্থী সংবর্ধনায় সভাপতিত্ব করেন মুরিদুল আলম রুবেল।
  অনুষ্ঠান পরিচালনা করেন মায়মুন উদ্দীন মামুন। প্রধান বক্তা ছিলেন দক্ষিণ জেলা আওয়ামী লীগের সাধারণ সম্পাদক মফিজুর রহমান। বিশেষ অতিথি ছিলেন ড. অধ্যাপক মাসুম চৌধুরী, এ্যাডভোকেট আহমদ সাইফুদ্দিন সিদ্দিকী, এ্যাডভোকেট বজলুর রশিদ মিন্টু, ডা: মোহাম্মদ শাহ আলম, এড. প্রদীপ চৌধুরী, ডা: দিলীপ চৌধুরী, সংগঠনের উপদেষ্টা সাজ্জাদ হোসেন মিনহাজ, কেন্দ্রীয় ছাত্রলীগের সদস্য রাশেদুল ইসলাম। উপস্থিত ছিলেন পরিষদের বিশ্বজিৎ দাশ গুপ্ত, শরফুল ইসলাম মাহি, মো: ফয়সাল, মোনতাসির মোকারম সিকদার, লিও বোরহান উদ্দীন ইমন, হারুন অর রশিদ হৃদয়, আজাদ হোসেন সাব্বির, মো: শাকিল মাহমুদ, ফয়সাল রশিদ, তানজিন সৌরভ, বশির উল্লাহ লিটন, মোশাররফ হোসাইন জিদান, মোরশেদ আরেফিন, মিরকাতুর রহমান, তওসিফ, আদনান, মুনাসিফ চৌধুরী, আব্দুল বাসেত আদনান, মুশফিক উদ্দীন চৌধুরী প্রমুখ। প্রেস বিজ্ঞপ্তি।